הנחייה כללית לעבודה עם תצלומים במערכי שיעור "עדשה יהודית"

1. מקרינים את התצלום על מסך במליאה. לא חושפים עדיין היכן הוא צולם ומה רואים בו! מטרת הצפייה היא להפיק כמה שיותר מידע מתוך התצלום. התצלום עבורנו הוא טקסט שכולל מידע חד פעמי וספציפי מחד, ומאידך באמצעותו אנחנו יכולים ללמוד על המנהג/התופעה/המצווה.

2. מבקשים מהתלמידים להתבונן בקפידה בתצלום.

3. המלצה: מכריזים על משחק: כל אחד בתורו מציין פריט אחד. אסור לחזור על פריט שכבר הוזכר.

חשוב שאיסוף המידע ניטראלי ככל האפשר. בשלב זה לא תהיה עמדה לגבי הנראה (לא נציג תיאורים כמו יפה, גדול, מפחיד או כל עמדה אחרת כלפי הנראה). הסיבות לכך הן:

א. לאסוף כמה שיותר מידע שישמש אותנו מאוחר יותר באינטגרציה עם מקורות כתובים.

ב. להתנסות בהתבוננות מדוקדקת.

ג. להתנסות בדיוק בשפה.

ד. להתנסות בהקשבה לאחרים.

ה. להתנסות בפענוח של מצב מתוך תמונה.

ו. להיחשף לזווית הראייה של אחרים.

ז. להתנסות בתהליך החשוב של איסוף מידע ורק אחר כך הבעת דעה.

 **ציוד נדרש: מקרן**